kalixlouiis/myanmar-wikipedia-corpus huggingface dataset:
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ဥပက္ကိလေသသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။
ဤသုတ္တန်တွင် မြတ်စွာဘုရားသည် ရွှေ၏ အညစ်အကြေးငါးမျိုးနှင့် စိတ်၏ အညစ်အကြေးငါးမျိုးတို့ကို ဟောကြားတော်မူခဲ့သည်။
ဝိမုတ္တာယတနသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။
ဤသုတ္တန်တွင် မြတ်စွာဘုရားသည် လွတ်မြောက်ကြောင်းတရား ငါးမျိုးတို့ကို ဟောကြားတော်မူခဲ့သည်။
ဝိမုတ္တာယတနသုတ် ကိုးကား ကဏ္ဍ:အင်္ဂုတ္တရနိကာယ်။
အနဂ္ဂဟိတသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။
ဤသုတ္တန်တွင် မြတ်စွာဘုရားသည် မှန်ကန်သောအယူ ‘သမ္မာဒိဋ္ဌိ’ ကို ဤသာသနာတော်၌ အကြောင်းငါးမျိုးဖြင့် ချီးမြှောက်အပ်ပုံကို ဟောကြားတော်မူခဲ့သည်။
အနဂ္ဂဟိတသုတ် ကိုးကား ကဏ္ဍ:အင်္ဂုတ္တရနိကာယ်။
-သံ၊၁၊၃၆။
သံ၊မြန်၊၁၊၃၆၃။
-သံယုတ္တနိကာယ၊ နိဒါနဝဂ္ဂသံယုတ္တ၊ ၃-ဓာတုသံယုတ္တ၊ ၃-ကမ္မပထဝဂ္ဂ၊ ဒုတိယသုတ်။
(က) အသဒ္ဓ, အဟိရိက, အနောတ္တပ္ပီ, ဒုဿီလ, ဒုပ္ပည၊ (ခ) သဒ္ဓ, ဟိရီမန, ဩတ္တပ္ပီ, သီလဝန္တ, ပညဝန္တ ဓာတ်(သဘော)တူသူ ပုဂ္ဂိုလ်အချင်းချင်းသာ ပေါင်းဆုံညီညွတ်ကြပုံကို ကဏှပက္ခ, သုက္ကပက္ခအားဖြင့် ရဟန်းတို့အား ဘုရားရှင်ဟောတော်မူသည့်သုတ်။
-သံ၊၂၊၄၃၉။
သံ၊မြန်၊၂၊၄၃၅။
-သံယုတ္တနိကာယ၊ သဠာယတနဝဂ္ဂသံယုတ္တ၊ ၃-မာတုဂါမသံယုတ္တ၊ ၁-ပဌမပေယျာလဝဂ္ဂ၊ ဒသမသုတ်။
အသဒ္ဓ, အဟိရိက, အနောတ္တပ္ပီ, ဒုဿီလ, ဒုပ္ပည ဟူသော ဓမ္မငါးမျိုးတို့နှင့် ပြည့်စုံသော မာတုဂါမသည် ကွယ်လွန်ပြီးနောက် အပါယ, ဒုဂ္ဂတိ, ဝိနိပါတ, နိရယသို့ ရောက်ရသည်ဟု အရှင်အနုရုဒ္ဓါအား ဘုရားရှင် ဟောတော်မူသည့်သုတ်။
-အံ၊၁၊၅၅၀။
အံ၊မြန်၊၁၊၅၆၅။
-အင်္ဂုတ္တရနိကာယ၊ စတုတ္ထနိပါတ၊ ပဉ္စမပဏ္ဏာသက၊ (၂၂) ၂-ပရိသသောဘနဝဂ္ဂ၊ ဒသမသုတ်။
အသဒ္ဓ, ဒုဿီလ, ကုသီတ, ဒုပ္ပည ဟူသော ဓမ္မလေးမျိုးတို့နှင့် ပြည့်စုံသောပုဂ္ဂိုလ်သည် ကွယ်လွန်ပြီးနောက် ငရဲသို့ရောက်ရပုံ၊ သဒ္ဓ, သီလဝန္တ, အာရဒ္ဓဝီရိယ, ပညဝန္တ ဟူသော ဓမ္မလေးမျိုးနှင့် ပြည့်စုံသောပုဂ္ဂိုလ်သည် ကွယ်လွန်ပြီးနောက် နတ်ပြည်သို့ ရောက်ရပုံကို ကဏှပက္ခ, သုက္ကပက္ခ ဒေသနာတော်အားဖြင့် ရဟန်းတို့အား ဘုရားရှင် ဟောတော်မူသည့်သုတ်။
-အံ၊၂၊၁၆။
အံ၊မြန်၊၂၊၂၂-၃၊ အံ၊ဋ္ဌ၊၃၊၇။
-အင်္ဂုတ္တရနိကာယ၊ ပဉ္စကနိပါတ၊ ပဌမပဏ္ဏာသက၊ ၃-ပဉ္စင်္ဂိကဝဂ္ဂ၊ စတုတ္ထသုတ်။
ဒုဿီလ သီလဝိပန္နပုဂ္ဂိုလ်အား သမ္မာသမာဓိပျက်စီးပုံ၊ သမ္မာသမာဓိမရှိ၊ သမ္မာသမာဓိ ပျက်စီးသူအား ယထာဘူတဉာဏဒဿန၊ နိဗ္ဗိဒါဝိရာဂ, ဝိမုတ္တိဉာဏ ဒဿနတို့ အဆင့်ဆင့်ပျက်စီးပုံ၊ သီလဝန္တပုဂ္ဂိုလ်အား ယင်းဓမ္မများ အားကြီးသော ပြည့်စုံပုံတို့ကို သစ်ပင်ဥပမာဖြင့် ကဏှပက္ခ, သုက္ကပက္ခအားဖြင့် ရဟန်းတို့အား ဘုရားရှင် ဟောတော်မူသည့်သုတ်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ဒုဿီလသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။
ဤသုတ္တန်တွင် မြတ်စွာဘုရားသည် သီလပျက်စီးသော ဒုဿီလပုဂ္ဂိုလ်အကြောင်းနှင့် သီလနှင့် ပြည့်စုံသော သီလဝန္တပုဂ္ဂိုလ်အကြောင်းကို ဟောကြားတော်မူခဲ့သည်။
(၂) သုတ် ရှိပါသည်။
-အံ၊၂၊၂၅-၆။
အံ၊မြန်၊၂၊၃၂-၅။
အံ၊ဋီ၊၃၊၁၄။
-အင်္ဂုတ္တရနိကာယ၊ ပဉ္စကနိပါတ၊ ၁-ပဌမပဏ္ဏာသက၊ ၃-ပဉ္စင်္ဂိကဝဂ္ဂ၊ ဒသမသုတ်။
ဘုရားရှင် ကောသလနိုင်ငံ ဣစ္ဆာနင်္ဂလပုဏ္ဏားရွာအနီး ဣစ္ဆာနင်္ဂလတောအုပ်၌ သီတင်းသုံးတော်မူစဉ် (က) နေက္ခမ္မသုခ, ပဝိဝေကသုခ, သမ္မာသုခ, (ခ) မီဠှသုခ, မိဒ္ဓသုခ, လာဘသက္ကာရသိလောကသုခ, အချင်းချင်းဆန့်ကျင်ပုံ (က) သုခသုံးပါးကို ရရှိနေသောပုဂ္ဂိုလ် (ခ) သုခသုံးမျိုးကို မသာယာတော့ပုံ၊ (က) ကျင်ကြီး ကျင်ငယ်သည် စား သောက် ခဲလျက်အပ်သော ခဲဖွယ်, ဘောဇဉ်၏ အကျိုးဆက်၊ (ခ) သောက ပရိဒေဝ ဒုက္ခ ဒေါမနဿတို့သည် ဝိပရိဏာမ, အညထာဘာဝကြောင့်ဖြစ်သော ချစ်ခင်စုံမက် နှစ်သက်အပ်သော သတ္တဝါသင်္ခါရတို့၏ အကျိုးဆက်၊ (ဂ) သုဘနိမိတ်၌ စက်ဆုပ်ရွံရှာခြင်းသည် အသုဘနိမိတ်ကို အဖန်ဖန် အားထုတ်မှု၏ အကျိုးဆက်၊ (ဃ) တွေ့ထိ(ပေါင်းဆုံ)မှု၌ စက်ဆုပ်ရွံရှာခြင်းသည် ဖဿယတန (၆)ပါးတို့၌ အနိစ္စဟု ရှုမှု ဝိပဿနာဉာဏ်၏အကျိုးဆက်၊ (င) ဥပါဒါန်တရားတို့၌ စက်ဆုပ်ရွံရှာခြင်းသည် ဥပါဒါနက္ခန္ဓာ (၅)ပါးတို့၌ ဖြစ်မှု ပျက်မှုကို ရှုမှတ်နေသော ဝိပဿနာဉာဏ်၏ အကျိုးဆက်ဖြစ်ပုံကို အရှင်နာဂိတအား ဘုရားရှင် ဟောတော်မူသည့်သုတ်။
အဋ္ဌကထာ, ဋီကာတို့၌ ဖွင့်ဆိုချက်များ ရှိပါသည်။
-အံ၊၂၊၂၉၉-၃၀၂။
အံ၊မြန်၊၂၊၃၈၅-၈။
အံ၊ဋီ၊၃၊၁၀၈-၉။
-အင်္ဂုတ္တရနိကာယ၊ ဆက္ကနိပါတ၊ ၁-ပဌမပဏ္ဏာသက၊ ၄-ဒေဝတာဝဂ္ဂ၊ ဒွါဒသမသုတ်။
ဘုရားရှင် ကောသလနိုင်ငံ ဣစ္ဆာနင်္ဂလပုဏ္ဏားရွာအနီး ဣစ္ဆာနင်္ဂလ တောအုပ်၌ သီတင်းသုံးတော်မူစဉ် ဘုရားရှင် နှစ်သက်တော် မမူသော ဂါမန္တဝိဟာရီ ပုဂ္ဂိုလ်နှင့် နှစ်သက်တော်မူသော အရညဝိဟာရီပုဂ္ဂိုလ်တို့ကို မိန့်ကြားတော်မူပြီး အဖော်မပါဘဲ ခရီးသွားခြင်း၏ ချမ်းသာပုံကို အရှင်နာဂိတထေရ်အား ဘုရားရှင် ဟောတော်မူသည့်သုတ်။
ဤသုတ်နှစ်သုတ်လုံး၌ ရှေ့ပိုင်းအကြောင်းအရာများ တူညီပါသည်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ နာဂိတသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။
ဤသုတ္တန်တွင် မြတ်စွာဘုရားသည် အသျှင်နာဂိတအား တရား ဟောကြားတော်မူခဲ့သည်။
-အံ၊၂၊၂၀-၄။
အံ၊မြန်၊၂၊၂၇-၃၂။
အံ၊ဋ္ဌ၊၃၊၉-၁၁။
အံ၊ဋီ၊၃၊၁၂-၄။
-အင်္ဂုတ္တရနိကာယ၊ ပဉ္စကနိပါတ ၁-ပဌမပဏ္ဏာသက၊ ၃-ပဉ္စင်္ဂိကဝဂ္ဂ၊ အဋ္ဌမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် အရိယပဉ္စင်္ဂိကသမ္မာသမာဓိဘာဝနာပွားများပုံ၊ သမ္မာသမာဓိဘာဝနာ၏ အကျိုးဖြစ်သော ရူပါဝစရသမာပတ်, ပစ္စဝေက္ခဏာနိမိတ္တတို့ကို ဆိုင်ရာဥပမာ အသီးသီးဖြင့် တွဲဖက်၍လည်းကောင်း၊ ဥပမာသုံးမျိုးတို့ဖြင့် ပဂုဏသမာပတ္တိအကျိုး ဖြစ်သော အဘိညာဉ် (၅) မျိုးနှင့် အာသဝက္ခယဉာဏ်တို့ကို ရဟန်းတို့အား ဘုရားရှင် ဟောတော်မူသည်သုတ်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ပဉ္စင်္ဂိကသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။
ဤသုတ္တန်တွင် မြတ်စွာဘုရားသည် အင်္ဂါငါးမျိုးရှိသည့် မြတ်သော သမာဓိကို ပွားများကြရန် ဟောကြားတော်မူခဲ့သည်။
-အံ၊၂၊၃၄-၅။
အံ၊မြန်၊၂၊၄၄။
အံ၊ဋ္ဌ၊၃၊၂၀-၁။
-အင်္ဂုတ္တရနိကာယ၊ ပဉ္စကနိပါတ၊ ပဌမပဏ္ဏာသက၊ ၄၊သုမနဝဂ္ဂ၊ ပဉ္စမသုတ်။
အလှူရှင်များ၏ မျက်မှောက်ဘဝ၌ ခံစားရသော အကျိုး(၄)ပါး တမလွန် ဘဝ၌ခံစားရမည့် အကျိုး(၁)ပါးတို့ကို ရဟန်းတို့အား ဘုရားရှင် ဟောတော်မူသည့်သုတ်။
အဋ္ဌကထာ၌လည်း ဖွင့်ဆိုချက်များ ရှိပါသည်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ဒါနာနိသံသသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။
ဤသုတ္တန်တွင် မြတ်စွာဘုရားသည် အလှူပေးခြင်း၏ အာနိသင်ငါးမျိုးတို့ကို ဟောကြားတော်မူခဲ့သည်။
ဒါနာနိသံသသုတ် ရဟန်းတို့ အလှူပေးခြင်း၌ အာနိသင်တို့သည် ဤငါးမျိုးတို့တည်း။
အဘယ်ငါးမျိုးတို့နည်း ဟူမူ - လူများစွာတို့ ချစ်ခင်မြတ်နိုးကြ၏။
ငြိမ်သက်သော စိတ်နှလုံးရှိသည့် သူတော်ကောင်းတို့ ချဉ်းကပ်ကြ၏။
လူတို့၏ အကျင့်တရား (ငါးပါးသီလ) မှ မလွတ်ကင်းနိုင်။
ရဟန်းတို့ အလှူပေးခြင်း၌ အာနိသင်တို့သည် ဤငါးမျိုးတို့တည်း ဟု(မိန့်တော်မူ၏)။
သူတော်ကောင်းတို့၏ တရားကို အစဉ်လိုက်၍ အလှူပေးသောသူကို ချစ်ခင်ကြ၏၊ ကိုယ်နှုတ်နှလုံးကိ စောင့်သုံးလျက် မြတ်သောအကျင့်ကို ကျင့်သုံးကြကုန်သော သူတော်ကောင်းတို့သည် ထိုသူ့ထံသို့ အခါခပ်သိမ်း ချဉ်းကပ်ကြကုန်၏။
ထိုသူတော်ကောင်းတို့သည် (ပေးလှူတတ်သော) ထိုသူအား ဆင်းရဲဒုက္ခအလုံးစုံကို ဖျက်ဆီးတတ်သော မြတ်သောတရားကို ဟောကြားကုန်၏၊ ထိုသူသည် ဤလောက၌ ယင်းတရားကိုသိ၍ အာသဝေါကင်းလျက် ပရိနိဗ္ဗာန်ပြုရလေသတည်း။
-အံ၊၂၊၃၀-၂။
အံ၊မြန်၊၂၊၄၀-၁။
အံ၊ဋ္ဌ၊၃၊၁၈-၂၀။
အံ၊ဋီ၊၃၊၁၆။
-အင်္ဂုတ္တရနိကာယ၊ ပဉ္စကနိပါတ၊ ပဌမပဏ္ဏာသက၊ ၄-သုမနဝဂ္ဂ၊ တတိယသုတ်။
ဘဒ္ဒိယမြို့ မု (မြတ်)လေးတော၌ သီတင်းသုံးနေတော်မူသော ဘုရားရှင်အား သံဃာတော်သုံးပါးနှင့် အတူ ဆွမ်းဘုဉ်းပေးကြွတော်မူပါရန် ပင့်ဖိတ်ပြီး မေဏ္ဍက သူဌေး၏ မြေးဖြစ်သော ဥဂ္ဂဟသူဌေးက လျှောက်ထားသဖြင့် ကျင့်ဝတ် ၅-မျိုးတို့ကို ဘုရားရှင်က ဥဂ္ဂဟသူဌေး၏ သမီးများအား ဟောကြားတော်မူသည့်သုတ်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ဥဂ္ဂဟသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။
ဤသုတ္တန်တွင် မြတ်စွာဘုရားသည် မေဏ္ဍကသူဌေး၏မြေး ဥဂ္ဂဟကို တရား ဟောကြားတော်မူခဲ့သည်။
ရွှေတွံတေးဆရာတော် အရှင်ဝါယမ တရားဟော(ဓမ္မကထိက)​ ရွှေတွံတေးဆရာတော် အရှင်ဝါယမသည် ( ၂ မတ် ၁၉၆၀ မွေးဖွား ) သည် မြန်မာ ဗုဒ္ဓဘာသာ ရဟန်းတော်တစ်ပါး ဖြစ်သည်။
နိုင်ငံရေး အကျဉ်းသားဟောင်း ဖြစ်ခဲ့ပြီး ၊ လူငယ်နှင့် ကျောင်းသား ဒီမိုကရေစီ အင်အားစု ၈ ဖွဲ့၏ ဥက္ကဋ္ဌဟောင်း ၊ ရောင်နီသစ်စာပေ တည်ထောင်သူနှင့် ကဗျာရေးသားသူတစ်ဦးလည်း ဖြစ်သည်။
တရားဟော တရားပြ.. စာရေး စာပြ.. ပရဟိတလုပ်ငန်းများကို ကာလ ဒေသ နိုင်ငံ့အလိုလုပ်ဆောင်ကာ ရွှေတွံတေးဆရာတော် ဟုထင်ရှားပါသည်။
ရွှေတွံတေးဆရာတော်သည် ရန်ကုန်တက္ကသိုလ် ၊ ရန်ကုန်ဒေသကောလိပ် ၊ ရန်ကုန်စက်မှုတက္ကသိုလ်၊ အစိုးရစက်မှုလက်မှုသိပ္ပံ နှင့် အလွတ်သင်တန်းကျောင်း တို့ တွင်တက်ရောက်ပညာသင်ယူခဲ့သည်။
ရွှေတွံတေးဆရာတော်သည် ဗုဒ္ဓစာပေနှင့်ပိဋကတ်တော်များကို နိုင်ငံတော် သံဃမဟာနာယကနိုင်ငံတော်ဩဝါဒါစရိယ အဂ္ဂမဟာပဏ္ဍိတအင်းစိန်ရွာမပရိယတ္တိစာသင်တိုက် ဆရာတော်ကြီး- နိုင်ငံတော် သံဃာရန်ကုန်သိမ်တော်ကြီးဆရာတော်ကြီး နှင့် နိုင်ငံတော် သံဃာတနင်္သာရီတိုင်းထားဝယ်ကံပေါက် ဆရာတော်ကြီးများထံတွင်လေ့လာသင်ယူခဲ့သည်။
နိုင်ငံတော်ဩဝါဒါစရိယ အဘိဓဇမဟာရဋ္ဌဂုရု အဂ္ဂမဟာကမ္မဋ္ဌာနာစရိယ သဒ္ဓမ္မရံသီရိပ်သာဆရာတော်ကြီး - ဘာသန္တရဆေက အမြိုက်သင်္ကန်းဆရာတော်ကြီး များထံတွင် ဝိပဿနာတရားကို လေ့လာအားထုတ်ကာ ၊ အဓိဋ္ဌာန်စခန်းများကိုလည်း ရန်ကုန်တိုင်းဒေသကြီး တွံတေးတောကြီးတန်းတွင်ကျင့်ကြံအားထုတ်ခဲ့သည်။
ရွှေတွံတေးဆရာတော်သည် စာရေး ၊ စာချ၊ တရားဟော ၊ တရားပြ ဓမ္မကထိကနှင့် ကမ္မဋ္ဌာနာစရိယအဖြစ် မြန်မာ၊ ထိုင်း ၊ လာအို ၊ ကမ္ဘောဒီးယား ၊ သီရိလင်္ကာ၊ နီပေါ၊ စင်္ကာပူ ၊ မလေးရှား ၊ ဗီယက်နမ် ၊ အာရပ် UAE ၊ အိန္ဒိယ ၊ တရုတ် ၊ ဂျပန် ၊ အမေရိက၊ အီတလီ၊ ပြင်သစ်၊ဂျာမနီ၊ နော်ဝေ၊ ဆွီဒင်၊ နယ်သာလန်၊ ဂရိ၊ ဗာတီကန် စသည့် ( ၂ ၂ ) နိုင်ငံပြည်တွင်းပြည်ပ နိုင်ငံတကာသာသနာပြုလုပ်ငန်းများကိုဆောင်ရွက်လျက် ရှိသည်။
အရှေ့အလယ်ပိုင်း အာရပ်ကမ္ဘာ (UAE) နိုင်ငံတွင် ပထမဆုံးသာသနာပြု ကြွရောက်နိုင်ခဲ့သည်။
ရွှေတွံတေးဆရာတော်သည် နိုင်ငံတော် သံဃမဟာနာယကအဖွဲ့မှဗုဒ္ဓဘာသာဆရာ အဖြစ်အသိမှတ်ပြုခံရပြီး မြန်မာနိုင်ငံ (YMBA) အသင်းနှင့်လန်ဒန် (BOC) တို့ မှပေးအပ်သော “ဗုဒ္ဓစာပဒေသာဆု“ ကိုလည်းရရှိခဲ့သည်။
ရွှေတွံတေးဆရာတော်သည် ထိုင်းနိုင်ငံ မဟာချိုင်ဒေသတွင်သီတင်းသုံးနေထိုင်ရင်း တရားစခန်းများဖွင့်လှစ်ပြီး ဒုလ္လဘရဟန်းခံ ရှင်ပြု၊ သီလရှင်ဝတ်ပွဲများကို ၃၀ ကြိမ်တိုင်တိုင် သာသနာပြုပြီးဖြစ်သည်။
ရွှေတွံတေးဆရာတော်သည် ၂၀၀၈ ခုနှစ် နာဂစ်ဒုက္ခသည်များ ၊ ၂၀၀၉ ခုနှစ် ကရင် စစ်ပြေးဒုက္ခသည်များ ၊ ၂၀၁၀ ခုနှစ် ရခိုင်ဂီရိဒုက္ခသည်များ ၂၀၁၁ ခုနှစ် ထိုင်းနိုင်ငံ ရေဘေးဒုက္ခသည်များ ၊ ၂၀၁၂ ခုနှစ် ချင်းဒုက္ခသည်များနှင့်ကချင်စစ်ဘေးဒုက္ခသည်များ၊ ၂၀၁၃ ခုနှစ် ရခိုင်ပဋိပက္ခ ဒုက္ခသည်များ၊ မြန်မာရေဘေးဒုက္ခသည်များ ( ၂၀၁၅- ၂၀၁၉)ကိုကူညီစောင့်ရှောက်ခဲ့ပြီး.. ၂၀၁၄ ခုနှစ်မှစ၍ပရဟိတစာသင်ကျောင်း များဖွင့်လှစ်ပြီး အခြားလူမှုရေး ပရဟိတများကိုလည်းဆောင်ရွက်လျက်ရှိသည်။
ယခုအခါ ရန်ကုန်တိုင်းဒေသကြီးတွံတေးမြို့ ကျောင်းသစ်ပရိယတ္တိစာသင်တိုက်တွင် သီတင်းသုံးနေထိုင်လျက် သာသနာပြုလုပ်ငန်းများဆောင်ရွက်နေပါသည်။
ထေရုပ္ပတ္တိအကျဉ်း frame|none အရှင်ဝါယမကို ဦးသိန်းညွန့်+ ဒေါ်ကျင်အေး တို့မှ ၁၉၆၀ မတ် ၂ တွင် မွေးဖွားခဲ့၍ ငယ်နာမည်မှာ ကိုထွေးဖြစ်သည်။
လန်ဒန် BOC, YMBA နှင့် နိုင်ငံတော်ကောင်စီတို့က ကျင်းပသော ဗုဒ္ဓစာပေပြိုင်ပွဲ၌ စာပဒေသာဆုရရှိခဲ့သည်။
ရတနာမွန်မဂ္ဂဇင်းတွင်အဖွဲ့ဝင်၊ စာပေပြိုင်ပွဲကော်မတီဝင်အဖြစ် ဆောင်ရွက်ခဲ့ပြီး ရောင်နီသစ်စာပေနှင့် ဘဝတံခွန်စာပေကို ထူထောင်ခဲ့သည်။
နီပွန်ဖောင်ဒေးရှင်းတွေ့ဆုံ ရွှေတွံတေးဆရာတော်နှင့် နီပွန်ဖောင်ဒေးရှင်းတွေ့ဆုံဆွေးနွေး ဂျပန်နိုင်ငံမှ နီပွန်ဖောင်ဒေးရှင်း ဥက္ကဠနှင့်အဖွဲ့သည် ရွှေတွံတေးဆရာတော်နှင့် ရန်ကုန်မြို့တွင် စက်တင်ဘာလက တွေ့ဆုံခဲ့ပြီး ယခု ထပ်မံဆွေးနွေးကြသည်။
နီပွန်ဖောင်ဒေးရှင်းအဖွဲ့သည် သမ္မတအဖွဲ့ဝန်ကြီးအဖွဲ့နှင့် ဒေါ်အောင်ဆန်းစုကြည်တို့ကိုလည်းတွေ့ဆုံခဲ့ကြသည်။
မြန်မာနိုင်ငံရေး ရာသီဥ တု - နိုင်ငံရေးချိန် - လူမှုထောက်ကူအဖွဲ့များ - လူထုအခြေပြုအဖွဲ့နှင့် နိုင်ငံအပြောင်အလဲကိစ္စများကို ဆရာတော်နှင့် ဆွေးနွေးကြသည်။
သာသနာပြုနှင့်ပရဟိတလုပ်ငန်းများ ရွှေတွံတေးဆရာတော်နှင့်မဟာချိုင်မိသားစုတို့ကြီးမှူးကျင်းပသော မဟာချိုင် မဟာသင်္ကြန် ၁၂ ကြိမ်းမြောက် ဝိပသ၁နာတရားစခန်းပွဲကို ၂၀၁၃ ဧပြီလ ၁၃ ရက်မှ ၂၁ ရက်နေ့ထိကျင်းပပြုလုပ်ရာ နိုင်ငံသားတိုင်းရင်းသား ၂၅၀၀ ကျော်တက်ရောက်ခဲ့ကြသည်။
ဒုလ္လဘ ၁၃၆ ပါး သီလရှင် ၄၀ ပါးနှင့် ယောဂီ ၅၀၀ ကျော် စုပေါင်းသာသနာပြုကုသိုလ်ပွဲ ကျင်းပခဲ့ကြသည်။
ထိုင်းနိုင်ငံ မဟာချိုင်တွင် ရွှေတွံတေးဆရာတော်သာသနာပြုရင်း ရှင်ပြု ရဟန်းခံ ဒုလ္လဘ ၁၀၀၀ ကျော် သီလရှင် ၄၀၀ ကျော် သာသနာ့အမွေခံခဲ့ကြပြီး ယောဂီ ၅၀၀၀ ကျော် ဝိပဿနာအားထုတ်ခဲ့ကြသည်။
ကိုးကား ကဏ္ဍ:မြန်မာ ဗုဒ္ဓဘာသာ ရဟန်းတော်များ ကဏ္ဍ:မြန်မာ့နိုင်ငံရေး အကျဉ်းသားများ။
thumb မီခေးလ် ကလာစနီကော့ဗ် (ရုရှားဘာသာစကား: Михаи́л Кала́шников; နိုဝင်ဘာ ၁၀ ရက် ၁၉၁၉ ဒီဇင်ဘာ ၂၃ ရက်သည်ရုရှားဒုဗိုလ်ချုပ်ကြီး၊ တီထွင်သူ၊ စစ်အင်ဂျင်နီယာ၊ စာရေးဆရာနှင့်လက်နက်ငယ်ဒီဇိုင်းပညာရှင်ဖြစ်သည်။
သူသည် AK-47 ချေမှုန်းရေးရိုင်ဖယ်နှင့်၎င်း၏တိုးတက်မှုများဖြစ်သော AKM နှင့် AK-74 အပြင် PK စက်သေနတ်နှင့် RPK light machine gun တို့တွင်ကျော်ကြားသည်။
Kalashnikov သည်သူ့ဟာသူအဆိုအရစစ်မြေပြင်တွင်နေရာအနှံ့ရောက်ရှိနေသောလက်နက်များကိုဒီဇိုင်းပြုလုပ်ရန်လက်နက်ကိရိယာများကိုလေ့လာခြင်းနှင့်ပင်သဘာဝစက်မှုစွမ်းရည်များကိုပေါင်းစပ်ထားသည့်မိမိကိုယ်ကိုသင်ကြားပေးသောလက်မှုပညာရှင်တစ် ဦး ဖြစ်သည်။
Kalashnikov သည်လက်နက်များထိန်းချုပ်မှုမရှိသောဖြန့်ဖြူးမှုကို ၀ မ်းနည်းမိသော်လည်းသူသည်သူ၏တီထွင်မှုများနှင့်ယုံကြည်စိတ်ချရမှုအတွက်ဂုဏ်သတင်းကျော်ကြားခဲ့သည်။
သူ၏ရိုင်ဖယ်သည်ကာကွယ်ရေးလက်နက်ဖြစ်ပြီးပြစ်မှုအတွက်လက်နက်မဟုတ်ကြောင်းအလေးအနက်ပြောကြားခဲ့သည်။
ကဏ္ဍ:၁၉၁၉ မွေးဖွားသူများ ကဏ္ဍ:၂၀၁၃ ကွယ်လွန်သူများ။
ထိုးမုန့် သည် မြန်မာ့ရိုးရာ အချိုပွဲ စားစရာမုန့်တစ်ခု ဖြစ်သည်။
ထိုးမုန့်ကို ကောက်ညှင်းဆန်အပါအဝင် စပျစ်သီးခြောက်၊ သီဟိုဠ်စေ့၊ အုန်းသီးကြော်တို့ဖြင့် ပြုလုပ်ထားသည်။
ထိုးမုန့်နှင့် အလားတူသော မြန်မာ့ရိုးရာ အခြားမုန့်များမှာ မုန့်ကုလားမဲနှင့် ပုသိမ်ဟလဝါတို့ ဖြစ်ကြသည်။
ထိုးမုန့်ကို မန္တလေးမြို့မှ အဓိကပြုလုပ်ပြီး မန္တလေးမြို့၏ ထင်ရှားသော လက်ဆောင်မုန့်တစ်ခု ဖြစ်သည်။
ဇာစ်မြစ် မြေဒူးမင်းခေါ် ဆင်ဖြူရှင်မင်းသည် အယုဒ္ဓယကို အောင်မြင်သောအခါ ယင်းမှ လက်မှုပညာသည်များ ပါလာခဲ့ရာ ရွှေပန်းထိုးခြင်းအတတ်သာမက မုန့်ပဲသရေစာလုပ်နည်း အတတ်ပညာများပါ ရောက်ရှိလာခဲ့သည်။
ထို့ကြောင့် ထိုးမုန့်၊ ဆနွင်းမကင်း၊ မာဆကပ် ကဲ့သို့သော မန္တလေးမှ နာမည်ကြီးမုန့်များသည် အယုဒ္ဓယဇာစ်မြစ်များဖြစ်၍ မန္တလေး၏ မြက်ဖျားရပ်ခေါ်သော ရပ်ကွက်မှ စတင်ပြုလုပ်ခဲ့ကြသည်။
မြက်ဖျားရပ်သည် အယုဒ္ဓယသားများ အခြေချခဲ့သောနေရာဖြစ်သည်။
ထို့ကြောင့် ထိုးမုန့် ဇာစ်မြစ်မှာ အယုဒ္ဓယဖြစ်၍ ထိုးမုန့်အစမှာ မြက်ဖျားရပ်ဟုဆိုနိုင်သည်။
ယခုအခါ ထိုးမုန့်မှာ မြန်မာ့သရေစာအဖြစ် လုံးလုံးလျားလျားပြောင်းလဲသွားခဲ့ပြီဖြစ်သည်။
စပွတ်နစ် ၁ ဂြိုဟ်တု လွှတ်တင်မှုသည် အာကာသခေတ်၏ အစဖြစ်သည်.center|စပွတ်နစ် ၁ ၏ အချက်ပြလှိုင်းသည် ၂၂ ရက် ဆက်တိုက်ရှိနေခဲ့သည်။
thumb|အာကာသလွန်းပျံသည် အဖွဲ့သားများကို အာကာသသို့ စေလွှတ်ခဲ့သည်။
အာကာသခေတ် () ဆိုသည်မှာ အာကာသနည်းပညာ၊ အာကာသ စူးစမ်းရှာဖွေခြင်း၊ အာကာသပြိုင်ပွဲများနှင့်စပ်ဆက်သော လုပ်ဆောင်မှုများကို ခြုံငုံနိုင်သော ခေတ်ကာလတစ်ခုဖြစ်၍ ဤအာကာသဆိုင်ရာဖြစ်ရပ်များမှ လွှမ်းမိုးထားသော ယဉ်ကျေးမှုဖြစ်ပေါ်တိုးတက်ခြင်းများကို လွှမ်းခြုံနိုင်သော ခေတ်တစ်ခေတ်လည်းဖြစ်သည်။
အာကာသခေတ်သည် ၁၉၅၇ စပွတ်နစ် ၁ ဂြိုဟ်တုယာဉ် နှင့်အတူ စတင်ခဲ့သည်ဟု ယေဘုယျအားဖြင့်ဆိုနိုင်ကာ ယင်းအချိန်မှစ၍ မျက်မှောက်ခေတ်ကာလအထိဖြစ်သည်။
စတင်ခြင်း ဆိုဗီယက်ပြည်ထောင်စု သမ္မတနိုင်ငံက ၁၉၅၇ အောက်တိုဘာ ၄ တွင် စပွတ်နစ် ၁ ဂြိုဟ်တုကို လွှတ်တင်ခြင်းနှင့်အတူ ဆင်တူသော နည်းပညာအချို့ဖြစ်ပေါ်တိုးတက်လာခြင်းများနှင့်အတူ စတင်ခဲ့သည်။
စပွတ်နစ်သည် ကမ္ဘာ့ပထမဆုံး လူလုပ်ဂြိုဟ်တုဖြစ်ကာ ၈၃ ကီလ်ုဂရမ် (၁၈၃ ပေါင်) အလေးချိန်ရှိပြီး ကမ္ဘာကို ၉၈.၁ မိနစ်ဖြင့် တစ်ပတ်ပတ်နိုင်ခဲ့သည်။
အာကာသခေတ်ဟူ၍ သိရှိလာမည့် နိုင်ငံရေး၊ သိပ္ပံနှင့် နည်းပညာဆိုင်ရာ အောင်မြင်မှုများ၏ ခေတ်သစ်တစ်ခုကို ဤစပွတ်နစ် လွှင့်တင်ခြင်းက အစပြုပေးခဲ့သည်။
အထူးသဖြင့် ဆိုဗီယက် နှင့် အမေရိကန်တို့ကြား အောင်မြင်မှုအတွက် ပြိုင်ပွဲတစ်ခု၊ နည်းပညာသစ် လျင်မြန်စွာ ပြောင်းလဲတိုးတက်လာခြင်း အနေအထားဖြင့် အစပြုပေးခြင်းဖြစ်သည်။
ဒုံးပျံနည်းပညာ၊ ဒြပ်ဝတ္ထုပစ္စည်းဗေဒနှင့် အခြားသောနယ်ပယ်များတွင် လျင်မြန်သော တိုးတက်မှုများဖြစ်ထွန်းပေါ်ပေါက်လာကြသည်။
အာကာသဆိုင်ရာ လက်တွေ့အသုံးချခြင်းများအတွက် မူလကရည်ရွယ်ဖော်ဆောင်ခဲ့သော နည်းပညာများစွာသည် ဘေးပန်းရလဒ်များအနေဖြင့် အကျိုးရှိခဲ့ပြီး နောက်တိုးအသုံးချနိုင်မှု များလည်း တွေ့ရှိခဲ့ကြသည်။
ဤသို့ ဥပမာတစ်ခုမှာ အဓိက polyurethane ဖြင့် ပြုလုပ်သော 'မှတ်ဉာဏ်ရေမြှပ်' (memory form) ဖြစ်သည်။
ကမ္ဘာ့လူသားများစွာ၏ အာရုံကို ဖမ်းစားနိုင်ခဲ့သော 'အပိုလို (/အပေါလို/) အစီအစဉ်'နှင့်အတူ အာကာသခေတ်သည် ၎င်း၏ထိပ်ဆုံးအနေအထားကို ရောက်ရှိခဲ့သည်။
အပိုလို ၁၁ ကမ္ဘာသို့ ဆင်းသက်ခြင်းကို ကမ္ဘာတလွှားမှ လူသန်း (၅၀၀) ကျော် ကြည့်ရှုခဲ့ကြပြီး ၂၀ ရာစုကာလ၏ အရေးပါသော အဖြစ်အပျက်များထဲမှ တစ်ခုအဖြစ် သတ်မှတ်ကြသည်။
ထိုအချိန်မှစ၍ လူတို့၏ အာရုံကျရာသည် အခြားနယ်ပယ်များသို့ အများအားဖြင့် ရွေ့သွားခဲ့သည်။
အမေရိကန်ပြည်ထောင်စုတွင် အာကာသလွန်းပျံယာဉ် 'ချဲလင်ဂျာ' ပေါက်ကွဲမှုဖြစ်စဉ် သည် ၁၉၈၆ တွင် ကပ်ဆိုးသဖွယ်ဖြစ်ပျက်ခဲ့ရပြီး လူလိုက်ပါသော လွန်းပျံယာဉ်လွှတ်တင်မှုများ စတင်ကျဆင်းခဲ့ရသည်။
ထိုအဖြစ်အပျက်ပြီးနောက် နာဆာက အာကာသလွန်းပျံယာဉ်များကို ဘေးအန္တရာယ်လုံခြုံမှုအကြောင်းများဖြင့် ၁၉၈၈ အထိ ပိတ်သိမ်းခဲ့သည်။
၁၉၉၀ နှစ်များအတွင်း အာကာသဆိုင်ရာ အစီအစဉ်များအတွက် ရန်ပုံငွေရှာဖွေခြင်းများ သိသိသာသာ ကျဆင်းသွားခဲ့သည်။
အကြောင်းမှာ ယခု မရှိတော့သော ဆိုဗီယက်အကာသ(စခန်း) နှင့် နာဆာ တို့ကြား တိုက်ရိုက်ယှဉ်ပြိုင်မှု မရှိတော့ခြင်းဖြစ်သည်။
တစ်ဖက်တွင် ၁၉၉၀ ကာလများမှ စတင်၍ အာကာသ လွှတ်တင်ခြင်းများ၌ ပါဝင်ရန်အတွက် နိုင်ငံအစိုးရများစွာနှင့် စီးပွားရေးအကျိုးအမြတ်များ ပါဝင်လာသည်အထိ ကျယ်ပြန်ခဲ့သည်။
သာမန်ပြည်သူပြည်သားတို့၏ အာကာသ စူးစမ်းခြင်းနှင့် ဆက်နွယ်နည်းပညာရပ်များ အပေါ်ထားရှိသည့် အမြင်များမှာ ဤသို့ အာကာသဆိုင်ရာ ကြိုးပမ်းအားထုတ်မှုများသည် အဆန်းတကျယ်မဟုတ်တော့သည့် အမြင်များဖြစ်လာကြသည်။
နာဆာသည် အမေရိကန် လွန်းပျံယာဉ်များကို ၂၀၁၁ ၌ မပျံသန်းရဟူ၍ ပိတ်သိမ်းခဲ့သည်။
ထိုစဉ်ကာလမှစ၍ နိုင်ငံတကာ အာကာသစခန်းသို့ အမေရိကန် အာကာသယာဉ်မှူးများခေါ်ဆောင်ရန် ရုရှားအပေါ်တွင် မှီခိုခဲ့ရသည်။
မျက်မှောက်ကာလ ၂၁ ရာစုအစောပိုင်းတွင် အစိုးရမဟုတ်သော ကိုယ်ပိုင် (ကုမ္ပဏီ/အဖွဲ့) အာကာသယာဉ်နယ်ပယ်ကို ထပ်တိုးတွန်းအားပေးကူညီရန်အတွက် 'အန်စာရီ အက်ခ်စ် ဆု' (Ansari X Prize) ပြိုင်ပွဲတစ်ခုကို ဖန်တီးခဲ့ကြသည်။
၂၀၀၄ ၌ ထိုပြိုင်ပွဲအနိုင်ရသူ 'အာကာသယာဉ် တစ်' (lit - အာကာသ သင်္ဘော တစ်) (Space Ship One) သည် အစိုးရအဖွဲ့အစည်းမှ ကူညီထောက်ပံ့ထားခြင်းမရှိသော ပထမဆုံး အကာသယာဉ်ဖြစ်လာခဲ့သည်။
တိုင်းပြည်အနည်းငယ်၌ ယခုဆိုလျှင် အာကာသနှင့်ပတ်သက်သော အစီအစဉ်များရှိကြရာ ဆက်စပ်နည်းပညာ တီထွင်စွန့်စားလုပ်ကိုင်မှုများမှသည် အာကာသထဲသို့ အပြည့်အဝ လွှတ်တင်နိုင်သည်အထိ အစီအစဉ်များပါဝင်သည်။
ကမ္ဘာပတ်လမ်းထဲတွင် ဂြိုဟ်တုပေါင်း မြောက်မြားစွာပတ်လျက် ရှိပြီး သိပ္ပံနယ်ပယ်၊ စီးပွားရေးနယ်ပယ် ဂြိုဟ်တုများစွာလည်း ရှိကြကာ နိုင်ငံအချို့၌ အာကာသသို့ လူသားများ လွှတ်ရန်အစီအစဉ်လည်းပါရှိသည်။
ပြိုင်ပွဲအသစ်ဟုဆိုနိုင်သော ပြိုင်ဆိုင်မှုထဲသို့ ပါဝင်ယှဉ်ပြိုင်နေသော နိုင်ငံအချို့မှာ ပြင်သစ်၊ အိန္ဒိယ၊ တရုတ်၊ အစ္စရေးနှင့် ယူနိုက်တက်ကင်းဒမ်း တို့ဖြစ်ကြပြီး ယင်းနိုင်ငံအားလုံးတွင် လေ့လာရေး ဂြိုဟ်တုများရှိကြသည်။
အထက်ပါနိုင်ငံများကဲ့သို့မကျယ်ပြန့်သော်လည်း အာကာသအစီအစဉ်များရှိသော နိုင်ငံအနည်းငယ်တွင် ဘရာဇီး၊ ယူကရိန်းနှင့် စပိန် တို့ပါဝင်ကြသည်။
အမေရိကန်ပြည်ထောင်စု အာကာသအစီအစဉ်နီင့်ဆက်လျှင်း၍ နာဆာသည် လက်ရှိတွင် 'အရိုင်းယန်' (Orion) ဟုအမည်ပေးထားသော ယာဉ်မှူး(လူသား) လိုက်ပါစီးနင်းနိုင်သည့် (ဆေးတောင့်သဏ္ဌာန်) အာကာသယာဉ်အခန်း တစ်ခုကိုတည်ဆောက်လျက် ရှိသည်။
ဤယာဉ်အခန်းနှင့်အတူ နာဆာ၏ ပန်းတိုင်သည် လူသားများကို အင်္ဂါဂြိုဟ်ပေါ်သို့ ခေါ်ဆောင်ရန်ဖြစ်သည်။
အရိုင်းယန် အာကာသယာဉ်ကို ၂၀၂၀ အစောပိုင်းနှစ်များ၌ ပြီးစီးရန် မျှော်လင့်ထား၏။
ဤခရီးစဉ်သည် အာကာသစူးစမ်းလေ့လာခြင်း၏ ကန့်လန့်ကာအသစ်တစ်ခု (ခေတ်သစ် တစ်ခေတ်) ၏ အစဟူ၍လည်း နာဆာက မျှော်လင့်ထားသည်။
လက်ရှိအာကာသခေတ်ကို အကျိုးသက်ရောက်စေသော အခြားအဓိကကျသည့် အချက်တစ်ခုမှာ အာကာသယာဉ်များ ပုဂ္ဂလိကသဘောပိုင်ဆိုင်ခြင်းဖြစ်ပေသည်။
အဓိက ကုမ္ပဏီကြီးနှစ်ခုမှာ 'ဘိုးယင်း' (Boeing) နှင့် 'စပေ့စ်အက်ခ်စ်' (SpaceX) ကုမ္ပဏီများဖြစ်ကြပြီး သုတေသနနီင့် တီထွင်ဆန်းသစ်ခြင်းအပိုင်းများ၌ ခြေလှမ်းကြဲကြဲဖြင့် လုပ်ဆောင်နေကြ၏။
စပေ့စ်အက်ခ်စ် ပိုင်ရှင် အီးလောန် မာ့စ်ခ်က လူတစ်သန်းခန့်ကို အင်္ဂါဂြိုဟ်ပေါ်သို့ ပို့ဆောင်ရန်သည် ၎င်း၏ အဆုံးစွန် ပန်းတိုင်ဖြစ်သည်ဟု ဆိုထား၏။
၂၀၁၈ တွင် ၎င်းကုမ္ပဏီ၏ အကြီးဆုံး ဒုံးပျံကို လွှတ်တင်ခဲ့ပြီး ယင်းပန်းတိုင်မျှော်မှန်းချက်သည် လက်တွေ့အခြေအနေနှင့် ပို၍ နီးကပ်လာခဲ့သည်။
ပုဂ္ဂလိက ကုမ္ပဏီတစ်ခုဖြစ်သော 'ဘလူး အောရစ်ဂျင်' (Blue Origin)ကို အမေဇုံ (ကုမ္ပဏီ) (/အာဲမဇန်/ သို့ /အဲမဇောန်/) ပိုင်ရှင် ဂျက်ဖ် ဘေးဇို့စ် (Jeff Bezos) က ငွေကြေးထောက်ပံ့ပေးထား၍ ထိုကုမ္ပဏီက အာကာသခရီးသွားလာရေး၊ စီးပွားရေးလုပ်ငန်းသုံး ဂြိုဟ်တုများ လွှတ်တင်ခြင်း၊ နောက်ဆုံးအနေဖြင့် လနှင့် လအလွန် ခရီးစဉ်များ၌ အသုံးချရန် ဒုံးပျံယာဉ်များတည်ဆောက်ခြင်းများ ဖွံ့ဖြိုးတိုးတက်စေရန် ဆောင်ရွက်လျက် ရှိသည်။
ရစ်ချက် ဘရန်းဆန်၏ ကုမ္ပဏီ 'ဗာဂျင် ဂလဲခ်တစ်ခ်' (Virgin Galactic) သည်လည်း အာကာသခရီးသွားလာရေးအတွက် လွှတ်တင်နိုင်ရန် ယာဉ်များကို အာရုံထားတည်ဆောက်လျက် ရှိကြသည်။
အချိန်မှတ်တမ်း ရက်စွဲ ပထမ ... ခရီးစဉ် လူပုဂ္ဂိုလ်(များ) နိုင်ငံ ၁၉၄၄ ဇန် ၂၀ အာကာသ၌ ပထမဆုံး လူလုပ်အရာဝတ္ထု၊ ကားမာန်မျဉ်း အလွန်သို့ ရောက်ရှိ V-2 ဒုံးပျံ၊ အစမ်းပျံသန်းခြင်း – မရှိဂျာမနီ ၁၉၄၆ အောက်တိုဘာ ၂၄ အာကာသမှ ဓာတ်ပုံများ (၁၀၅ ကီလိုမီတာ) သဲဖြူ ဒုံးနယ်မြေမှ ယူအက်စ် လွှတ်တင်သော V-2 ဒုံးပျံ၊ နယူးမက္ကဆီကိုပြည်နယ် – မရှိ အမေရိကန်ပြည်ထောင်စု ၁၉၄၇ ဖေဖော်ဝါရီ ၂၀ အကာသသို့ တိရစ္ဆာန်များ သဲဖြူ ဒုံးနယ်မြေမီ ယူအက်စ် လွှတ်တင်သော V-2 ဒုံးပျံ၊ နယူးမက္ကဆီကို ၊ ၁၉၄၇ ဖေဖော်ဝါရီ ၂၀ - သစ်သီးစား ယင်ကောင်များ အမေရိကန်ပြည်ထောင်စု ၁၉၅၇ အောက်တိုဘာ ၄ လူလုပ် ဂြိုဟ်တု စပွတ်နစ် ၁ – မရှိ ဆိုဗီယက်ပြည်ထောင်စု ၁၉၅၇ နိုဝင်ဘာ ၃ ကမ္ဘာပတ်လမ်းတွင် တိရစ္ဆာန် စပွတ်နစ် ၂ 'လိုက်ကာ' ဟုခေါ်သော ခွေး ဆိုဗီယက်ပြည်ထောင်စု ၁၉၅၉ ဇန်နဝါရီ ၂ လချဉ်းကပ်ယာဉ်၊ ပထမဆုံး ဟီးလီယိုစန်းထရစ်ခ် ပတ်လမ်းသို့ ရောက်ရှိခြင်း လူန ၁ – မရှိ ဆိုဗီယက်ပြည်ထောင်စု ၁၉၅၉ စက်တင်ဘာ ၁၂ လမျက်နှာပြင်နှင့် ထိတွေ့ခြင်း၊ ထို့ကြောင့် လူသားပြုလုပ်သည့် အရာဝတ္ထုတစ်ခုသည် အာကာသရှိ အရာဝတ္ထုတစ်ခုကြီးတစ်ခုပေါ်သို့ ပထမဆုံး ရောက်ရှိသွားသောယာဉ်ဖြစ်လာခြင်း။
လူန ၂ – မရှိ ဆိုဗီယက်ပြည်ထောင်စု ၁၉၅၉ အောက်တိုဘာ ၇ လ၏ ဝေးကွာသောဘက်အခြမ်းမှ ဓာတ်ပုံများ လူန ၃ – မရှိ ဆိုဗီယက်ပြည်ထောင်စု ၁၉၆၁ ဧပြီ ၁၂ အာကာသသို့ ပထမဆုံး လူသား ဗော့စတော့ ၁ ယူရီ ဂါဂါရင် ဆိုဗီယက်ပြည်ထောင်စု ၁၉၆၁ မေ ၅ လူလိုက်ပါသော အာကာသယာဉ်ကို လူထိန်းချုပ်မောင်းနှင်၍ အနေအထားတစ်ခုသို့ဖြစ်စေရန် ပြုလုပ်ခြင်းနှင့် ယာဉ်အတွင်း ယာဉ်မှူးနှင့်အတူ ပထမဆုံး လူသား၏ အာကာသ ခရီးစဉ်၊ ထို့ကြောင့် 'နိုင်ငံတကာ အာကာသ အဖွဲ့ချုပ်' အဓိပ္ပာယ်ဖွင့်ဆိုချက်အရ ပြီးပြည့်စုံသော ပထမဆုံး အာကာသယာဉ် ဖြစ်ခြင်း။
အဘယ့်ကြောင့်ဆိုသော် ဂျာမန်လုပ် V-2 ဒုံးပျံယာဉ်သည် အကာသ၌ ချိန်အားဖြင့် တိုတောင်းလှသော်လည်း အာကာသသို့ ပထမဆုံးဝင်ရောက်ခဲ့သော လူလုပ်ယာဉ်ဖြစ်သည်။
အချို့ကလည်း ၁၉၂၆ မတ်လကို အာကာသခေတ်၏ အစဟူ၍ ယူဆကြရာ ထိုကာလတွင် အမေရိကန်နိုင်ငံသား ဦးဆောင်တီထွင်သူ ရောဘတ် အေးချ် ဂေါ့ဒါ့ဒ်သည် ကမ္ဘာ့ပထမဆုံး အရည်စနစ်သုံး လောင်စာဖြင့်မောင်းနှင်သော ဒုံးပျံကို တီထွင်ခဲ့ပြီး ထိုယာဉ်သည် အာကာသသို့ ဝင်ရောက်နိုင်ခြင်းမရှိခဲ့ပေ။
ဂျာမန်တို့၏ V-2 ဒုံးယာဉ်ကို တိတ်တဆိတ်ဆောင်ရွက်ခဲ့သောကြောင့် ထိုအကြောင်းကို နှစ်ပေါင်းများစွာကြသည်အထိ အများပြည်သူများ သိရှိခြင်းမရှိခဲ့ပေ။
ဂျာမန်တို့နောက် ၁၉၄၀ နှောင်းပိုင်းနှင့် ၁၉၅၀ အစောပိုင်းကာလများ၌ အမေရိကန်ပြည်ထောင်စုနှင့် ဆိုဗီယက်ပြည်ထောင်စုတို့က သုတေသနဒုံးပျံယာဉ်များကို ဆောင်ရွက်ခဲ့ကြသော်လည်း ခေတ်တစ်ခေတ်ပေါ်ပေါက်လာနိုင်စေရန် လုံလောက်သည့် အရေးပါမှုမရှိဟုလည်း သတ်မှတ်ကြသည်။
အကြောင်းမှာ ထိုယာဉ်များသည် အာကာသပတ်လမ်းထဲ့သို့ မဝင်ရောက်နိုင်ခဲ့သောကြောင့်ဖြစ်၏။
အာကာသပတ်လမ်းထဲသို့ ဝင်ရောက်နိုင်သော စွမ်းအားပြည့် ဒုံးပျံတစ်စင်းကို ပိုင်ဆိုင်ခြင်း၏ အဓိပ္ပာယ်မှာ နိုင်ငံတစ်နိုင်ငံသည် ကမ္ဘာဂြိုဟ်အတွင်းရှိ မည်သည့်နေရာကိုမဆို ဒုံးလက်နက်ပစ်ခတ်နိုင်သည်ဟု ဆိုလိုရာရောက်သည်။
တစ်နည်းဆိုရလျှင် တိုက်ချင်းပစ် ဒုံးလက်နက်များပိုင်ဆိုင်သည်ဟု ဆိုနိုင်သည်။
ထိုကဲ့သို့သော ဖွံ့ဖြိုးတိုးတက်မှုများဖြစ်ပေါ်ပြီးနောက် ကမ္ဘာမြေပေါ်တွင် နျူကလီးယားထိပ်ဖူးလက်နက်များအန္တရာယ်နှင့် ကင်းလွတ်သောနေရာမရှိဟူသော အချက်ကြောင့် အာကာသခေတ်စတင်ခဲ့သောအခါ အာကာသဆိုင်ရာ စည်းမျဉ်များ (ပတ်လမ်းဆိုင်ရာ စံစည်းမျဉ်းများ) ကို အများသဘောတူ သတ်မှတ်ခဲ့ကြသည်။
အခြားကြည့်ရှုရန် အာကာသ စူးစမ်းရှာဖွေခြင်း အာကာသယာဉ် ကိုးကား ကဏ္ဍ:အာကာသပျံသန်းရေး ကဏ္ဍ:၂၀ ရာစုနှစ်။
ဒသမတန်း ပင်ရင်းမြန်မာစကားပြေလက်ရွေးစင်သည် မြန်မာနိုင်ငံ၊ အထက်တန်းပညာရေး ဒသမတန်းအတွက် ပြည်ထောင်စု မြန်မာနိုင်ငံတော်အစိုးရ ပညာရေးဝန်ကြီးဌာန အခြေခံပညာသင်ရိုးညွှန်းတမ်း၊ သင်ရိုးမာတိကာနှင့် ကျောင်းသုံးစာအုပ် ကော်မတီက ပြဋ္ဌာန်းပေးထားသော စကားပြေစာအုပ် ဖြစ်သည်။
ဖိုတိုလစ်သိုပုံနှိပ်တိုက်တွင် ရိုက်နှိပ်သည်။
ခေတ်ဟောင်း ခေတ်ပေါ် စာကောင်း လက်ရာမွန်များမှ ကောင်းနိုးရာရာ ရွေးနုတ်ထားသော မြန်မာ စကားပြေ အပုဒ် ၂၀ ပါဝင်သည်။
စာမျက်နှာ ၂၆၁ ရှိသည်။
မာတိကာ၊ အမှာစာ၊ စကားပြေစာကိုယ်၊ ခက်ဆစ်အဖွင့်တို့ဖြင့် စဉ်ထားသည်။
ဒသမတန်း ပင်ရင်းမြန်မာစကားပြေလက်ရွေးစင် မာတိကာ သိင်္ဃသူ့သမီး မိဖုရားဖွားစော တိုင်းပြည်စည်ကားကြောင်း စီးချင်းတိုက်ပွဲ ဦးပေါင်းကျားနှင့် မြင်းကျားရှင် ကုန်းဘောင်နီတိ မိခင့်သောက သောနုတ္တရမုဆိုးနှင့် ဆဒ္ဒန်ဆင်မင်း ဗဟုသုတစကားဝိုင်း ပညာရှိစကား နည်းခြင်းအကြောင်း လူကြီးနှင့် လူငယ် ပညာသင်ခါ မရှက်ရာ မိတဆိုးရှင်ပြု အမျိုးသားနေ့ အားလပ်သောအချိန်ကလေးများ လေလံပွဲ ချစ်သမျှကိုပတ်ပျိုး အိမ်ရှေ့ကိုယ်တော်ကြီး အရာရာတွင်ကျယ် တို့လူငယ် ပြည်သူ့ညီလာခံ ကိုးကား ကဏ္ဍ:သင်ထောက်ကူ ပစ္စည်းများ။
ဦးဘော့စ်ကို (၁၄ အောက်တိုဘာ ၁၉၇၄-၂၄ ဒီဇင်ဘာ ၂၀၂၁) သည် ကယားပြည်နယ် အစိုးရအဖွဲ့ ခေတ္တဝန်ကြီးချုပ်၊ စိုက်ပျိုးမွေးမြူရေးနှင့် ဆည်မြောင်းဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။
၂၀၂၀ ပြည့်နှစ် စက်တင်ဘာ ၃ ရက်နေ့တွင် ကယားပြည်နယ် ဝန်ကြီးချုပ် ဦးအယ်လ်ဖောင်းရှိုအား ရာထူးမှ ရပ်စဲလိုက်ပြီးနောက် ဦးဘော့စ်ကိုအား ကယားပြည်နယ် ခေတ္တဝန်ကြီးချုပ်အဖြစ် နိုင်ငံတော်သမ္မတ ဦးဝင်းမြင့်က ခန့်အပ်ခဲ့သည်။
၂၀၂၁ခုနှစ် ​ဖေ​ဖော်ဝါရီလ ၁ရက်​နေ့တွင် တပ်မ​တော်မှ အာဏာသိမ်းယူမှု ဖြစ်ပွားပြီး​နောက် အခြားဝန်ကြီးချုပ်များနည်းတူ ဖမ်းဆီးထိန်းသိမ်းခြင်း ခံခဲ့ရသည်။
သို့​သော် လအနည်းငယ်အကြာတွင် ပြန်လည်လွတ်​မြောက်လာခဲ့သည်။
ထို့​နောက် ဒီး​မော့ဆိုမြို့နယ်တွင် ​နေထိုင်ကာ ဒီး​​မော့ဆို ပြည်သူ့ကာကွယ်​ရေးတပ်ဖွဲ့များကို အကူအညီ​ပေးလျက် စစ်အာဏာသိမ်းခြင်းကို ဆန့်ကျင်ခဲ့ပြီး ၂၀၂၁ခုနှစ် ဒီဇင်ဘာလ (၂၄) ရက်နေ့ နံနက် (၅)နာရီ (၁၅) မိနစ်အချိန်တွင် ရုတ်တရက်ကွယ်လွန်သွားခဲ့သည်။
အစောပိုင်းဘဝ ဦးဘော့စ်ကို ကို ၁၉၇၄ ခုနှစ် အောက်တိုဘာလ ၁၄ ရက်နေ့တွင် ကယားပြည်နယ်၊ ဒီးမော့ဆိုမြို့နယ်၊ ပူဖားကျေးရွာတွင် ဖခင် ဦးသောင်းနှင့် မိခင် ဒေါ်မူရှိတို့က မွေးဖွားခဲ့ပြီး ကယန်းလူမျိုးတစ်ဦး ဖြစ်သည်။
အထကခွဲ (သေးဆူလဲ)၊ အထက(နန်းမယ်ခုံ)၊ အထက(၂) လွိုင်ကော်မြို့တို့တွင် ဆယ်တန်းအထိ ပညာသင်ကြားခဲ့သည်။